ועדת העלייה, הקליטה והתפוצות, כנסת 25, פרוטוקול מספר 80, 2023-07-12 00:00

עודד פורר: בוקר טוב

עודד פורר:  אני מתכבד לפתוח את ישיבת ועדת העלייה, הקליטה והתפוצות

עודד פורר:  היום ה-12 ביולי 2023, כ"ג בתמוז התשפ"ג

עודד פורר:  קשה לפתוח בלי להגיד אפילו כמה מילים קצת על אתמול, אנחנו בטח נתייחס לזה בהמשך, אבל יום לא פשוט עבר על מדינת ישראל אתמול, ולצערי עוד נכונים לנו ימים לא פשוטים

עודד פורר:  אני חושב שהעובדה שממשלת ישראל מתעלמת לחלוטין מהזעקה הכל-כך גדולה שעולה מהשטח היא פשוט בלתי נתפסת

עודד פורר:  אני לא יודע, מי שמוביל את המדינה בזאת, בסוף יש סדרי עדיפויות, והתפקיד של ראש ממשלה, התפקיד שלו זה לנווט ולראות את כל המכלול

עודד פורר:  ראש ממשלה וגם השרים, הם אמורים להיות ראש ממשלה ושרים של כלל אזרחי ישראל - של אלה שבחרו בהם ושל אלה שלא

עודד פורר:  ואם הם לא מבינים שמדינת ישראל נמצאת באירוע ובמכלול הסיכונים הם מוכנים להקריב את כל המפעל הציוני רק בשביל לשנות פה ולהפוך את מדינת ישראל למדינת סף דיקטטורית, כפי שהגדיר אותה אתמול היועץ המשפטי לממשלה לשעבר

עודד פורר:  אני לא מצליח להבין

עודד פורר:  אין לנו בעיות ביטחוניות? אין לנו בעיות של ביטחון אישי לטפל בהן? אין לנו בעיות כלכליות? הכלכלה הישראלית מתרסקת פה בחצי שנה

עודד פורר:  והדברים האלה עוברים ליד

עודד פורר:       ואני חייב לומר שזה מתחבר גם לדיון הזה

עודד פורר:  כי מתוך כך, בתוך האירוע הזה אנחנו עדים להקצנה מטורפת של השיח בחוץ וברשתות, והראשונים להיפגע מזה זה תמיד האוכלוסיות שקל לזהות אותן, אם זה מבטא, צבע אור, אמונה

עודד פורר:  ואנחנו רואים פה באמת שפל שהחברה הישראלית הגיעה אליו

עודד פורר:  לצערי

עודד פורר:  אני חושב שעוד לא הגענו, זאת אומרת אנחנו עוד לא בתחתית, אנחנו רק בירידה

עודד פורר:  עד שראש הממשלה יחליט לעצור, ולהבין שכרגע הוא מסכן פשוט את עתידה של מדינת ישראל

עודד פורר:  נקודה

עודד פורר:  ומכאן נפתח את הדיון

עודד פורר:       זה דיון רביעי בנושא

עודד פורר:  אני חייב לומר, מעניין לעניין באותו עניין, אני כתבתי ארבעה מכתבים לשר המשפטים בתום כל דיון שקיימנו, סליחה – שלושה, בכל דיון שהסתיים, עם בקשה לקדם חקיקה לעיגון סמכויות היחידה מבחינת אכיפה, הרתעה וענישה

עודד פורר:  לא קיבלתי מענה

עודד פורר:  באחד הדיונים אפילו טעיתי – האם העובדה שאנחנו לא מקבלים מענה אומרת שיש כוונה במשרד המשפטים הלכה למעשה לסגור את היחידה

עודד פורר:  לצערי זה מה שקרה בתקופה האחרונה

עודד פורר:      זה דיון אחרון בהשתתפותו של ראש היחידה הממשלתית לתיאום המאבק בגזענות במשרד המשפטים, עו"ד אווקה קובי זנה, שהקים אותה, ניהל אותה מיום הקמתה במשך שש שנים, בעבודה באמת מסורה עם מעט מאוד אמצעים ויכולות שהקצו לרשותו

עודד פורר:  אז כן, אני רוצה לנצל את דברי הפתיחה פה כדי להודות לו

עודד פורר:  השר במשרד המשפטים דודי אמסלם החליט שלא להאריך לו את הקדנציה מעבר לשש השנים שבהן הוא כיהן

עודד פורר:  הקמת היחידה בין כל משרד הממשלה, המתאמת בעצם את כל משרדי הממשלה הייתה אחת מההמלצות המרכזיות שהיו בעקבות דו"ח צוות למיגור גזענות נגד יוצאי אתיופיה, דו"ח פלמור

עודד פורר:       מי שמינתה את קובי לתפקידו הייתה איילת שקד, שרת המשפטים לשעבר

עודד פורר:  קובי נולד בכפר באתיופיה, עלה לארץ בגיל צעיר, למד והתחנך בפנימייה דתית, סיים תיכון חילוני, למד משפטים במסגרת העתודה, שירת כתובע בפיקוד דרום, רכז תחום עבירות הסתה בפרקליטות מחוז תל אביב, רב סרן במילואים

עודד פורר:  ובאמת אני חושב שהוא סמל לקהילת יוצאי אתיופיה כמי שמשרת בתפקידים בכירים בשירות המדינה, אחד מהבודדים שבאמת יכולים לראות אותו בתפקידים היותר בכירים

עודד פורר:      אווקה והיחידה הופיעו ברשימות השחורות של מפלגת "נעם", שבראשה עומד סגן השר אבי מעוז

עודד פורר:  אז אם מישהו חושב שהרשימות האלה לא היו רלוונטיות, מסתבר שאולי כנראה כן

עודד פורר:  במהלך תפקידו מונו למעלה מ-70 רפרנטים ממוני גזענות במשרדי הממשלה שמונחים על ידי היחידה לטיפול במקרי גזענות

עודד פורר:  בכל שנות פעילות היחידה לא ניתנו ליחידה הזאת סמכויות בירור וסמכויות לחקור ולהטיל סנקציות וקנסות על הנוקטים בגזענות

עודד פורר:  למרות שהיחידה הוקמה מכוח החלטת ממשלה אין לה סמכויות סטטוטוריות, אין לה יכולות אכיפה, ענישה והרתעה כלפי גופים שנוקטים בגזענות

עודד פורר:  בכל שנות פעילותו דאג אווקה לחשוף באמצעי התקשורת ולהעלות על סדר היום הציבורי עוולות ומקרים של השפלה וגזענות כלפי הציבור

עודד פורר:  היחידה בפועל פעלה כגורם מתאם, ובסיוע הוגשו רק תביעות אזרחיות ולא תביעות פליליות

עודד פורר:  חוק הסיוע המשפטי, שבמסגרתו גם היה ניתן סיוע, פג תוקפו

עודד פורר:  ועדת פלמור המליצה על הוראת שעה לשלשו שנים למתן סיוע משפטי שייצג את המקרים הרלוונטיים, על פי חוק איסור אפליה, ללא בדיקת זכאות כלכלית

עודד פורר:  לפני שנתיים תוקף הוראת השעה פג מבלי שהממשלה או הכנסת האריכו אותו, ולפיכך היחידה לא יכלה לממן סיוע לעולים חדשים שפנו והתלוננו ליחידה

עודד פורר:      מכאן אני עובר בעצם למציאות היום

עודד פורר:  לצערי הגזענות עדיין חיה ובועטת, אנחנו רואים אותה בכל מיני מופעים

עודד פורר:  לצערי לא מעט גם במופעים פוליטיים ובמחלוקות פוליטיות נכנסים אלמנטים גזעניים

עודד פורר:  רק לאחרונה פרסם ארגון חותם סרטון שנוקט בגזענות כלפי העולים החדשים, גם ממדינות חבר העמים וגם מאתיופיה, כשהוא מסמן אותם בכל מיני סימונים כאלה כשהכותרת היא "המשרד לענייני הגירה" – כך הוא מכנה את משרד העלייה והקליטה

עודד פורר:  אגב, אג'נדה שמאוד מאוד דומה לאג'נדה של אויבנו שאומרים שאין דבר כזה עלייה וקליטה, יש הגירה

עודד פורר:  אז הארגון הזה פשוט משרת את האג'נדה, הייתי אומר של מי שבאמת פועל כנגד מדינת ישראל

עודד פורר:  אומרים "ממהגר למהגר כוחנו מתגבר"

עודד פורר:  כשכמובן הם תוקפים את סעיף הנכד בחוק השבות וטוענים לכל העלייה הלא יהודיות

עודד פורר:       יש גזענות כלפי ילדים שלא מתקבלים לבתי ספר, ילדים שלא מתיישבים לידם, בעלי דירות שלא מוכנים להשכיר דירותיהם ממניעים גזעניים, בנקים שלא נותנים לפתוח חשבונות בגלל המבטא של הלקוחות הפוטנציאליים

עודד פורר:  גם על ידי מורים במערכת החינוך כלפי תלמידים – כל הסיפור של התיכון בנתיבות שנתקלנו בו

עודד פורר:  בדיון האחרון שהתקיים בוועדה ביקשנו ממשרד החינוך לקבל הנחיות להתנהלות בנושא גזענות

עודד פורר:  גם בכנסת ישראל, לצערי, יש חברי כנסת שחווים אמירות גזעניות מצד חברי כנסת אחרים על המבטא שלהם, על המוצא שלהם

עודד פורר:      במהלך הדיונים שהתקיימו בוועדה עלה כי במקרים רבים מוצע הסדר טיעון לנאשם בעבירה שיש בה גם עבירה ממניע גזענות, ואז הסעיף הזה נמחק מכתב האישום במטרה להקל ולקדם את הסדר הטיעון

עודד פורר:  קיבלנו נתונים מספריים אחרי הדיונים השונים בוועדה

עודד פורר:  במסגרת הסדרי טיעון עם 128 נאשמים הוא הורשעו בעבירות מניע גזעני שיוחסו להם

עודד פורר:  במסגרת הסדרי טיעון עם 13 נאשמים נמחקו עבירות מניע גזעני והם הורשו במסגרת הסדרי טיעון בעבירות אחרות אשר יוחסו להם מלכתחילה בכתב האישום בעניינם, או שנוספו במסגרת הסדרי הטיעון

עודד פורר:  4 נאשמים נמחקו העבירות ממניע גזעני והורשעו בעבירות מעשה טרור, ו-4 נאשמים נמחקו להם מניע גזעני בשל קשיים ראייתיים, והם הורשעו במסגרת הסדרי הטיעון בעבירות שלא כוללות מניע גזעני

עודד פורר:  נאשם אחד נמחקו לו עבירות של מניע גזעני בשל קשיים ראייתיים ביוזמת הפרקליטות ושלא במסגרת הסדרי טיעון עם הנאשם

עודד פורר:  ובעניינם של שני נאשמים נמחקו עבירות ממניע גזעני שלא במסגרת הסדר טיעון מטעמי חיסיון

עודד פורר:  אלה הנתונים שקיבלנו מהפרקליטות

עודד פורר:  ביקשנו את זה בדיונים הקודמים

עודד פורר:      ברשותכם אני רוצה לתת את רשות הדיבור קודם כל לעורך דין אווקה, שגם יסכם ככה אולי את כהונתו

אווקה זנה: תודה אדוני יושב הראש על קיום הישיבה היום

אווקה זנה:  אתחיל במה שכבר ידוע, ואדוני התחיל ופירט, בסוף החודש אסיים 17 שנות שירות במשרד המשפטים, סך הכל מעל עשרים שנה של שירות בשירות הציבורי, כולל הפרקליטות הצבאית

אווקה זנה:  וזו כנראה תהיה ההשתתפות האחרונה שלי בוועדת העלייה והקליטה בתפקידי כראש היחידה למאבק בגזענות

אווקה זנה:  לכן אני מבקש להתחיל בתודה לך, אדוני יושב הראש, על המחויבות המלאה למען קידום רווחת העולים ויהדות התפוצות, ובכלל זה קידום המאבק בגזענות והמאבק באלימות כלפי עולים

אווקה זנה:       אני רוצה להגיד תודה לשלומית אבינח, מנהלת ועדת העלייה והקליטה, שמהרגע הראשון שנכנסתי לוועדה הזו תמיד היה מקום של קשב ורגישות, אכפתיות וזמינות – תודה שלומית

אווקה זנה:       אני רוצה להגיד תודה גם לראשי וועדת העלייה והקליטה הקודמים שהיו כאן – חבר הכנסת לשעבר ד"ר אברהם נגוסה, וחבר הכנסת דוד ביטן, שבאמת עשו מה שאפשר וניתן

אווקה זנה:  וחבר הכנסת ביטן למעשה גם הניע את המהלך של קידום חקיקה כי הוא הבין למעשה, התכלית של החלטת ממשלה לקדם מאבק בגזענות בלי סמכויות הוא לא אפשרי

אווקה זנה:  אז אני מודה להם

אווקה זנה:      תודה גם למועצה המייעצת, שלא נמצאת כאן, אבל תמיד ליוותה אותנו במהלך שנות הפעילות של היחידה

אווקה זנה:       אני גם מודה לפרופ' דני הרשקוביץ, נציב שירות המדינה, שתמיד היה קשוב למאבק בגזענות, לקידום המאבק בגזענות והשוויון

אווקה זנה:       תודה לכל 73 ממונים וממונות במשרדי הממשלה שמניעים ומתניעים מהלך רחב למיגור גזענות

אווקה זנה:  הם השותפים שלנו

אווקה זנה:  זאת ההזדמנות שלי להגיד להם תודה גם בפורום הזה

אווקה זנה:       והאחרונות, שהן למעשה הראשונות בהערכה שלי, אני רוצה להודות לצוות שלי ביחידה למאבק בגזענות שנמצאות כאן, על השותפות, על המסירות במאבק בגזענות

אווקה זנה:      אדוני, בדרך כלל אני נוהג כאן לסקור את פעילות היחידה למאבק בגזענות והיום אני רוצה להתמקד רגע בעניין האישי

אווקה זנה:  אני עליתי לישראל בדצמבר 1988, לפני 35 שנה

אווקה זנה:  המסע שלי ושל משפחתי היה מסע קשה, מסע שנמשך למעשה כמעט 6 שנים, כאשר 4 שנים מתוכם היינו בסוג של שבי בכפר של מורי הדרך שסירב להוביל אותנו לגבולות סודן

אווקה זנה:  יכולנו לעבור לישראל רק כשהוא מת בקרב כנופיות

אווקה זנה:       הסיוט שהסתיים במסגרת השהות שלנו בכפר זר ונידח, ולאחר מכן שהות של כמעט שנתיים בסודן, במחנה הפליטים בסודן

אווקה זנה:  ואפשר לומר שמגיל 6 למעשה, אני הייתי בגיל 6 אבל כל משפחתי וכל יהודי אתיופיה שיצאו לדרך, היו בסכנת חיים מיידית

אווקה זנה:  אני אתחיל מגיל 6, מגיל 10 אדוני, שעברנו כבר את גבולות סודן ואנחנו חיים בסודן

אווקה זנה:  אני בגיל 10 הבנתי ולמדתי שאני יכול למות כל יום

אווקה זנה:  ושאני בגיל 10 חייב לקחת חלק במטלות, בלהביא מים מהבאר בסודן עם גלבייה, וללכת וללמוד שפה חדשה בסודן כדי לסייע למשפחתי שכולם חלו כמעט

אווקה זנה:  אז בגיל 10 כבר הבנתי שאני יכול למות כל יום, ובגיל 10 גם ראיתי את החברים שלי מתים

אווקה זנה:  החברים שיצאו איתי להביא מים מהבאר לא קמו למחרת בבוקר

אווקה זנה:      וכששם עברו הימים, ימים ארוכים מאוד, והצלחנו להגיע לישראל, הבנתי שיש לי כנראה תפקיד בעולם הזה

אווקה זנה:  אז ברמה אישית, אחותי נפטרה בדרך, ואלפים מיהודי אתיופיה, שמותיהם חקוקים בגיליון הזיכרון בהר הרצל, וזה המחיר ששילמנו כדי להגיע לארץ הזו, הארץ היחידה שלנו

אווקה זנה:  אני אגיד שעם עלייתי ארצה התחלתי במסע חדש

אווקה זנה:  מסע של למידה ומסע של למידה של התרבות הישראלית שהייתה לי כה זרה, ואפילו אפשר לומר מוזרה במידה רבה

אווקה זנה:  והתחלתי מסע לבניית עתיד יחד עם האחים והאחיות העובדים במדינת ישראל

אווקה זנה:  והדרך הייתה קשה ורצופת מהמורות, בלי שפה, אבל עם תרבות נהדרת מאתיופיה, תרבות של כבוד, וערכים של נחישות והתמדה

אווקה זנה:  עם התרבות הזו התחלתי מסע חדש

אווקה זנה:      במסע הזה, אדוני, פגשתי גזענות מכל סוג

אווקה זנה:  גזענות של קטנים במרכז הקליטה שבאו לשם וקראו לנו בשמות, וגם גזענות בדרך כלל בבית הספר שם, בקריית ים אגב, בפריפריה אחרת, בקריית ים התחלנו את החיים שלנו

אווקה זנה:  ובהמשך גם פגשתי גזענות של גדולים כאשר המדינה, אפשר לומר, החליטה שההורים שלי הם חסרי מסוגלות לגדל אותי

אווקה זנה:  בפעם הראשונה הוצאתי, למעשה בפעם הראשונה בחיים הופרדתי מההורים שלי והושמתי בידיים זרות

עודד פורר: באיזה גיל?     

אווקה זנה: בגיל 12

אווקה זנה:  למעשה סיימתי את היסודי ומהיסודי כבר נשלחנו לפנימייה, לבית יתומים אדוני

אווקה זנה:  זאת אומרת לבית יתומים

אווקה זנה:  ואת השנים האלה אני לא אתאר כי היו שלוש שנים של סיוט, ולאחר מכן חזרתי, ובינתיים ההורים שלי עברו לקריית גת לפריפריה אחרת

אווקה זנה:  אגב, נשלחתי לעפולה, לפריפריה אחרת

אווקה זנה:  זאת אומרת מקריית ים לעפולה ומעפולה לקריית גת

אווקה זנה:  ובקריית גת סיימתי את התיכון, ובאמת אדוני ציין את הדברים שעשיתי, בין היתר להחליט ללמוד במסגרת אקדמאית של צה"ל ולפתח קריירה משפטית

אווקה זנה:  אני רוצה להתחיל, התחלתי כבר לומר, אבל אני רוצה גם לציין שהגזענות, אדוני, בישראל היא לא חדשה

אווקה זנה:  אפשר לומר שהיא התחילה או נוסדה יחד עם הקמת המדינה

אווקה זנה:  אפשר להזכיר את המחאות של ואדי סאליב ב-1959, והפנתרים השחורים ב-1971, ופרשיות כואבות סביב ילדי עולי תימן מזרח ובלקן

אווקה זנה:  אבל אני רוצה להתמקד קצת אדוני ביהודי אתיופיה

אווקה זנה:  זה בסדר? תגיד לי ואני חוזר

אווקה זנה:      יהודי אתיופיה זו הקהילה, למרות שחושבים שהיא לא יודעת את הזכויות שלה, אבל זו קהילה שהגיעה לארץ בשנת 1985 ופתחה בשביתה לביטול החלטת הרבנות הראשית לגיור בחומרה של כל הקהילה

אווקה זנה:  המהלך הזה, והמחאות האלה שעצרו את המהלך, אני יוכל לספר אדוני שההחלטה שהייתה אז, ההחלטה המפלה והגזענית שהייתה אז, בוטלה רק ב-31 באוקטובר 2019

אווקה זנה:  חלק בעקבות הפעילות שלנו, ופה הזמן להודות לראשון לציון, הרב יצחק יוסף, כאשר מועצת הרבנות התכנסה לראשונה וקבעה את המובן מאליו ואמרה שיהודי אתיופיה הם יהודים לכל דבר ועניין

אווקה זנה:  כזה פשוט

עודד פורר: קבע את זה הרב עובדיה

אווקה זנה: הרב עובדיה קבע את זה עוד ב-1985, אבל לקח 34 שנים - - -     

משה סולומון: לא, הרב עובדיה קבע את זה ב-1973, וב-2019 הוסר במועצת הרבנות הראשית, למרות שזה היה כבר ידוע משנת 1973

עודד פורר: הבנתי, זה עוד נשאר

משה סולומון: עוד נשאר

אווקה זנה: אני רק אגיד ש-1973 הייתה החלטה עקרונית, שחוק השבות למעשה יושם על יהודי אתיופיה, אבל בשנת 1985 כתב פסק הלכה רחב שאומר שאין שום ספק ביהודי אתיופיה, ולקח 34 שנים לאמץ במסגרת מועצת הרבנות הראשית

אווקה זנה:  ובמחאות הנוספות שהיו אני, פרשות הדם, ואחר כך אירועי קריית מלאכי, והאירוע האחרון המשמעותי שלמעשה הוביל להקמת היחידה זה האירוע של 2015

אווקה זנה:  האירוע שבו החייל דמאס פיקדה הוכה

אווקה זנה:  אני, הגזענות נמצאת, ואני יכול לומר גם מניסיוני המקצועי, אבל גם מביקור שהיה לי בגרמניה ופולין, וגם ארצות הברית וגם בז'נבה, הערובה היחידה אולי המרכזית של מדינת ישראל להיאבק באנטישמיות בעולם זה ליצור מדינת ישראל נקייה מגזענות

אווקה זנה:  הנתונים שיש ליחידה, והנתונים בולטים וברורים, כאשר אם נאמר את הנתונים של השנה האחרונה, כאשר 32% מהתלונות ביחדה הן כלפי החברה הערבית, 18% כלפי עולים מברית המועצות, 17% כלפי יוצאי אתיופיה

אווקה זנה:  יש גם חרדים ומזרחיים

אווקה זנה:  למעשה היחידה הזו מהווה כתובת מרכזית ואולי מקום אחד בתוך משרדי הממשלה שיכולים להגיש תלונה ולקבל מענה

אווקה זנה:       אדוני יושב הראש, אני די מודאג בימים אלה

אווקה זנה:  אני מרגיש שאחיי ואחיותיי מקוטבים יותר מתמיד, והמקרם החברתי העדין מתפורר

אווקה זנה:  וזו אולי תחושה שמי שעלה יכול להרגיש אותה, אבל כמי שחזר מהגלות, אני די נחרד מהאפשרות של יציאה של חלק מהעם שלי לגלות מרצון, ויש חלק אחר שעומד מהצד ולא חרד כמוני

אווקה זנה:  מדינת ישראל היא יהודית ודמוקרטית, היא הבית של כל יהדות התפוצות, הבית של כל קיבוץ הגלויות

אווקה זנה:  ואני חושב שאין לנו ברירה אלא להבטיח שמדינת ישראל תהיה הבית של כל יהודי וכל אזרח מדינת ישראל, וירגישו בו בטוחים ושייכים

עודד פורר: לסיכום

אווקה זנה: כן

אווקה זנה:  אז לסיכום אדוני, ממש כמה משפטים אחרונים

אווקה זנה:  אני, מדינת ישראל אדוני, היא אינה וילה פרטית בג'ונגל

אווקה זנה:  מדינת ישראל היא הבית המשותף של כולנו, הבית של כל אזרחי מדינת ישראל

אווקה זנה:  אני אבקש מכאן לומר שאסור שיהיו במדינת ישראל אדוני הארץ ומשרתי הארץ

אווקה זנה:  אני רוצה שנהיה עם

אווקה זנה:  עם שנאבק במשותף על הערכים המשותפים של העם, ולהמשיך ולבנות ולקיים את המדינה הזו

אווקה זנה:  אני חושב, בטוח, ואדוני עושה את זה הרבה שנים, שזכויות חברתיות מלאות לכל אזרחי מדינת ישראלית זה ערובה אולי מרכזית כדי שיהיה לנו את החוסן החברתי הנדרש כדי לקיים מדינה טובה לכולם

אווקה זנה:  לא יהיה שוויון לצד גזענות, ולא תהיה דמוקרטיה עם גזענות

אווקה זנה:  ובשנים האחרונות, אדוני, ובטח בתקופות האחרונות אני שומע הרבה מאוד דמויות משפיעות שמדברות על גזענות בגלוי

אווקה זנה:  וההשפעה של הדבר הזה היא נוראית

אווקה זנה:  מדינת ישראל החליטה לפני 6 שנים להיאבק בגזענות

אווקה זנה:  היום אני חושש שההישגים שהתחלנו לבנות ולעשות נסוגו לאחור

אווקה זנה:      אז אני מודה לך, אדוני יושב הראש, על ההזדמנות, ואני בטוח שאני אמשיך לעשות בכל מקום כדי לקדם את החברה הישראלית, כדי למגר גזענות

אווקה זנה:  כי באמת אין לי ארץ אחרת

עודד פורר: תודה רבה על הדברים, באמת הסיפור שלך הוא הסיפור של עם ישראל

עודד פורר:  אני חושב שאני חבר הכנסת היחידי שיושב פה שנולד בארץ, מחברי הכנסת

עודד פורר:  תמיד אני אומר שאני לא זכיתי לקיים את המצווה הזאת של עלייה לארץ

עודד פורר:  תמיד אני מסתכל על מי, ואני אומר את זה לכם וגם לכל מי שעלה, אני מסתכל על כל מי שלא נולד פה וצריך לעזוב בית, חברים, שפה, מקום מוכר, בין אם זה כילד שההורים עולים, ואני חושב שאפילו עוד יותר קשה דווקא כהורה לילדים לקבל את ההחלטה הזאת של לעקור מקום שאתה רגיל אליו למקום אחר

עודד פורר:  והעוצמה של מדינת ישראל היא דווקא בהיותה מדינה קולטת עלייה, והיא דווקא בהיותה מדינה שמורכבת מכל התפוצות

עודד פורר:  אני חושב שזה חלק מהדי-אן-איי שלנו שהצליח ליצור פה משהו מופלא ב-130 שנה של ציונות

עודד פורר:  אבל לצערי, ואני חושב שאנחנו רואים בשנים האחרונות עלייה חדה מאוד בגזענות, בעיקר כלפי עולים

עודד פורר:  אני דווקא שאני נמצא במפלגה שלא מעט מחבריה הם עולים, אני מרגיש את זה יותר ומרגיש את זה יותר דווקא כמי שלא עולה

עודד פורר:  אני, כמי שנולד בארץ, אני מסומן כעולה

עודד פורר:  אני סופג את אותן הערות, כי חושבים שאני עולה

עודד פורר:  חלק מהאנשים שאולי לא מכירים

משה סולומון: אז הנה, זכיתי

עודד פורר: זכיתי, לא, אבל זכיתי בכלום

עודד פורר:  אני חושב שאני יותר מתרגז מהם על האמירות האלה

עודד פורר:  זה יותר מקומם אותי

עודד פורר:  ואני חושב שאסור להשלים איתן

עודד פורר:  אני ראיתי את הסרטון שאני רוצה להקרין אותו עכשיו בוועדה, של ארגון, יש פה נציג של משרד הקליטה? אני לא שמעתי תגובה של משרד הקליטה על הסרטון הזה

עודד פורר:  שערורייה בעיני, מארגון שהוא ארגון רשמי, מקבל פטור - - -     

קריאה: סעיף 46

עודד פורר: סעיף 46, הכל, כן

עודד פורר:  אני רוצה להקרין אותו ואני רוצה שתשימו לב לאיך מסומנות גם הדמויות של העולים מרוסיה ומאתיופיה

עודד פורר:       [סרטון מתנגן]     

עודד פורר: אני לא שמעתי תגובה של משרד הקליטה והעלייה על זה, אז אני אשמח, בבקשה

ולדימיר בליאק: מה שם הארגון הזה?     

עודד פורר: חותם

משה סולומון: חותם

עודד פורר: כן, גלית, בבקשה

גלית כהן: היי, שלום לכולם

גלית כהן:  טוב, כמי שעמד בראש משרד העלייה והקליטה אתה יודע כמה שזה הומוריסטי וכמה שזה לא מציאותי

עודד פורר: הומוריסטי זה לא, זה פשוט משמיץ

עודד פורר:  זה מלא שקרים והשמצות

גלית כהן: בדיוק, אז זה משמיץ, משקר, לא נכון, לא מציאותי

גלית כהן:  ולא מה שקורה באמת במשרד העלייה והקליטה כמשרד שקולט עלייה ומעודד עלייה

גלית כהן:  וכמי שעמד בראש המשרד שלנו, חבר הכנסת עודד פורר, הוא יודע בדיוק את העשייה של המשרד שלנו, אז אני מתפלאת באמת שלא הייתה תגובה לסרטון המצחיק הזה, השערורייתי הזה, אבל לא כך נעשים הדברים במשרד העלייה והקליטה

גלית כהן:  יש אינספור תוכניות לעולים שמשלבות אותם בתוך החברה הישראלית, אינסוף תוכניות שמהשרד מקדם, שהחברה הישראלית תראה את העולים, את התרומה שלהם, את היוקרה שהם הביאו פה למדינת ישראל

עודד פורר: אני חושב שאחד הדברים הראשונים שמשרד העלייה צריך לעשות זה לפנות ולבקש להסיר את הסרטון הזה, כי זה סרטון עם סממנים גזעניים

גלית כהן: אני בהחלט מסכימה, אני אביא את זה לתשובת לב

עודד פורר: וצריכה להיות פה תגובה של המשרד

גלית כהן: בהחלט

עודד פורר: אני לא יודע אם מישהו מחברי הכנסת רוצה לדבר

עודד פורר:  חבר הכנסת טייב

יוסף טייב: אדוני יושב, פשוט אני צריך ללכת לנהל דיון אחר

יוסף טייב:  קודם כל, אני רוצה לברך אותך על עצם קיומו של הדיון, ואני רוצה לבוא ולומר שמבחינתי, פעם ראשונה שאני רואה את הסרטון – בזוי

יוסף טייב:  אין לי מילה אחרת

יוסף טייב:  וזה לא משנה מה הדעה שלי כלפי סעיף הנכד - - -     

עודד פורר: אפשר להתווכח על סעיף הנכד

יוסף טייב: אפשר להתווכח, יש צורה להתווכח, והדבר הזה הוא פשוט כתם למדינת ישראל

יוסף טייב:  בוודאי כשאנחנו לא מגיבים

יוסף טייב:  ואני חושב שאנחנו, ככלל חברי הכנסת צריכים להגיב בחומרה לדבר הזה

יוסף טייב:  פעם ראשונה שאני נחשף לזה

יוסף טייב:  ואני אתן לכם את רשות הדיבור כי אני צריך ללכת, אני רק רוצה לומר דבר אחד

יוסף טייב:  הזכרת שאנחנו נחשפים גם פה לאמירות גזעניות כלפי חברי כנסת כאלו ואחרים

יוסף טייב:  אני רוצה לומר, ובפה מלא, שאני מגנה כל אמירה כלפי חבריי עולים, ולא משנה מאיזו מדינה הם באים

יוסף טייב:  למרות שחלק מהדברים נאמרים גם על ידי חבריי

יוסף טייב:  ולכן אני מוצא בזאת את ההזדמנות לגנות כל אמירה באשר היא כלפי חבר כנסת, או עולה, כל עולה באשר הוא

יוסף טייב:  הגאווה של מדינת ישראל היא העלייה למדינת ישראל, וזה שאנחנו משקיעים בעלייה

יוסף טייב:  וכמה שאנחנו נשקיע יותר אנחנו נראה מדינה יפה יותר וטובה יותר

עודד פורר: תודה

יוסף טייב: אז ברשותכם, אני חייב ללכת, אבל היה חשוב לי להגיע

יוסף טייב:  תודה

עודד פורר: תודה

עודד פורר:  מעניין אותי לשמוע התייחסות לדברים - - -     

הוד לוי: אדוני יושב הראש, אם יורשה לי רק, בקטע הזה של - - -     

עודד פורר: תכף אני אתן לך רשות דיבור

הוד לוי: של הישיבה, רק להגיד, להצטרף, באמת אני מוצא חובה נעימה להצטרף לדברים שנאמרו קודם לכן לגבי קובי אווקה

הוד לוי:  אז באמת עשה עבורנו לא מעט עבודה

הוד לוי:  עצם זה שאנחנו נמצאים כאן זה הרבה מאוד בזכותו

הוד לוי:  בזכות הנחישות שלו והרצינות שלו ישנו ממונה למניעת מאבק בגזענות במשטרה, שזה אני

הוד לוי:  אני חושב שבאמת כל אמירה שנאמרה פה היא קולעת בדיוק

הוד לוי:  אז המון-המון תודה לך קובי, ואני מוצא את זה באמת חובה להגיד לך כאן תודה בפורום הזה

עודד פורר: תודה, תודה

עודד פורר:  חבר הכנסת בליאק

ולדימיר בליאק: כן

עודד פורר: אולי תרצה לשתף, אני חושב - - -     

משה סולומון: עודד

עודד פורר: שנייה רגע

משה סולומון: איך הסדר?     

עודד פורר: אה, סליחה, לא סימנת לי שאתה רוצה לדבר

עודד פורר:  סליחה, היית קודם, צודק

עודד פורר:  חבר הכנסת סולומון

משה סולומון: אני באמת אגיד, אנחנו יוצאים מוועדה לוועדה אבל כן חשוב להגיע לכאן מכמה סיבות

משה סולומון:  גם הנושא עצמו אבל גם באמת להצטרף אליך לדברים החמים והמאוד-מאוד מיוחדים כלפי חברי אווקה, שבאמת אנחנו מכירים שנים רבות ובאמת גם זכיתי להיות חבר הוועדה שהוא ניהל שש שנים

משה סולומון:  זו ועדה חשובה מאין כמותה באמת לצביון של מדינת ישראל

משה סולומון:  זה לא רק כלפי קהילה כזו או אחרת, אלא זה אולי הבבואה והמראה שלנו כלפי העולם כולו, שאנחנו יודעים לבקר את עצמנו, שאנחנו יודעים להנכיח את כלל האוכלוסיות בתוך החברה הישראלית

משה סולומון:  וזה באמת, אני ער והייתי שותף לעבודה המאוד מקצועית שאווקה עשה ביחידה בשש השנים האחרונות, ואני סמוך ובטוח שהוא ימשיך לעשות את זה גם בעוד תפקידים בהמשך

משה סולומון:       אני רוצה להגיד, כפי שאמרת אדוני יושב הראש, שנושא הגזענות ונושא ההדרה ונושאים המאוד כואבים האלה כאן, קיימים ונמצאים ונוכחים כל העת

משה סולומון:  כל העת

משה סולומון:  אפילו בצבא העם שלנו, בצבא ההגנה לישראל, רק לפני שלושה שבועות ליוויתי לכאן חייל מילואים שחש אמירות גזעניות כלפיו בתוך העשייה המבצעית מחבריו וכן הלאה

משה סולומון:  אני שמח שהמג"ד לקח אחריות וממש הנכיח את זה

משה סולומון:  וזה תודות לעובדה שהיחידה עשתה עבודה מאוד משמעותית כדי שאף גורם במדינת ישראל לא יעבור לסדר היום על אמירות כאלה ואחרות

משה סולומון:  ולכן זה באמת חשוב

משה סולומון:      גם הדיון הזה, אדוני יושב הראש, הוא חשוב, כי זו אמירה

משה סולומון:  האמירה היא שאנחנו לא נעבור לסדר היום כשיש אלימות וכשיש גזענות וכשיש הדרה, וכשיש איזושהי איפה ואיפה זו אמירה

משה סולומון:  ברגע שאדוני יושב הראש עושה כאן דיון רביעי על הנושא הזה, אין אפשרות או יש מזעור של המקרים שבהם אנשים ידירו או יפגעו באדם כזה או אחר

משה סולומון:  אז נכון, אני יכול להגיד גם ברמה האישית, אתם יודעים, לגבי יהדות אתיופיה, מעבר לזה שאנחנו מאוד נוכחים בשטח, כלומר אני לעולם אהיה עולה חדש

משה סולומון:  אתם יודעים, אני ארבעים שנה כאן בארץ, אני תמיד עולה חדש

משה סולומון:  תמיד מציגים אותי "ועכשיו נשמע את העולה החדש", עכשיו ככה וככה, אז קשה קצת

משה סולומון:  אבל זה גם כן פגיעה

משה סולומון:  אז מצד אחד אנחנו באמת גאים בזה שאנחנו עלינו כארצה, כן? אבל מצד שני האמירות האלה באמת לידי ביטוי, כלומר בעובדה שבמשפט הבא זה ההסתכלות עלינו על הקהילה כאיזשהם פטרונים

משה סולומון:       אני חושב שאסור לנו להמשיך מקרים כאלה

משה סולומון:  אני אגיד עוד שני דברים

משה סולומון:  דבר אחד זה שאני לא חושב, ופה אולי חלק חולקים עליי, שמדינת ישראל היא מדינה גזענית

משה סולומון:  אני חושב שהמדינה כמדינה היא מדינה קולטת עלייה ומקבלת באהבה כל אדם

משה סולומון:  אבל יש אנשים בתוכה, כן? ולצערי הם לא מעטים, שהם נוהגים בגזענות, בגילוי גזענות

משה סולומון:  וזה רק אומר שיש לנו אפשרות לשנות

משה סולומון:  אם אנחנו כממסד מקימים יחידה של מיגור גזענות והדרה, אז זה אומר שהמדינה כמדינה רוצה שהמדינה - - -      

עודד פורר: היא נסגרת עכשיו

משה סולומון: בסדר, אני רק אומר שלפני שש שנים הקמנו את זה, אני רק רוצה להגיד שאנחנו כמדינה רואים בזה חשיבות

משה סולומון:  עלינו עכשיו, דרך הוועדה הזאת ודרך דרכים שונות, שהדבר הזה לא ייפסק

משה סולומון:  אבל חשוב לי להנכיח שיש דברים מצוינים במדינה שלנו, אנחנו שמחים להיות כאן, אנחנו שמחים שאנחנו מקדמים ומנכיחים את זה ולא חוששים מאף גורם

משה סולומון:  וזה מאוד חשוב כאמירה

משה סולומון:  ודבר אחרון שלי זה שאסור, כל אדם שחווה חוויה קשה שכזו, הוא צריך ללמוד להנכיח אותה, לא לחשוש

משה סולומון:  הנכחה של הדברים האלה תפתור את הבעיות העתידיות

משה סולומון:  רק ככה נוכל לנקות את הרחוב, רק ככה נוכל ליצור חברת מופת

משה סולומון:  ואני מאמין בזה

משה סולומון:  אז תודה לך שוב, אווקה

עודד פורר: תודה רבה

משה סולומון: תודה לכם גם למשטרה, לכל הגופים שנרתמים לזה

משה סולומון:  אני יודע, נרתמים כדי שהדבר הזה לא ילך ויתרחב, אלא באמת יעוקר מן החברה

משה סולומון:  ישר כוח

עודד פורר: תודה רבה

עודד פורר:  חבר הכנסת בליאק, אולי תנכיח קצת גילוי גזענות שחווית פה בבניין הזה

עודד פורר:  מעניין אותי לשמוע גם מה תהיה העמדה המשפטית פה של משרד המשפטים והמשטרה, גם על האמירות שאתה ספגת, גם יש לי פה רשימה ארוכה מחברת הכנסת יוליה מלינובסקי ששלחה שלי

ולדימיר בליאק: בוקר טוב

ולדימיר בליאק:  קודם כל אני מודה לך על הדיון

ולדימיר בליאק:  דיון חשוב

ולדימיר בליאק:  לא פעם ראשונה, כמובן, שאנחנו מדברים על זה, אבל לצערי התופעה הבזויה הזאת רק הולכת ומתרחבת

ולדימיר בליאק:  אני קודם כל רוצה להתייחס לסרטון הזה, ויותר בפן המקצועי כחבר וועדת הכספים

ולדימיר בליאק:  אני באמת רוצה לבחון לעומק האם הארגון, שאני מניח שהוא עמותה, ארגון ללא כוונת רווח, שנהנה מהטבות לפי סעיף 4 וסעיף 61 לפקודת מס הכנסה, ומפיץ סרטונים גזעניים, יכול להמשיך ולהנות מההטבה הזאת

עודד פורר: אני אוציא מכתב

ולדימיר בליאק: זה מה שאני מתחייב, נתחייב אולי ביחד

ולדימיר בליאק:  ננסה לבחון את זה

עודד פורר: אני אוציא מכתב לחברי הוועדה כולה, לחברי וועדת הכספים כולם, שמבקש מהם לקבוע דיון ספציפי על הנושא הזה

ולדימיר בליאק: בסוף יש קריטריונים לנושא הזה, ואני באמת רוצה לדעת גם עם הפנים לעתיד, האם ארגונים כאלה יכולים להנות מההטבה הזו

ולדימיר בליאק:  זה דבר אחד

ולדימיר בליאק:  אני עליתי לארץ בגיל 25, וכמובן במעלה הדרך ספגתי לא מעט גילויי גזענות

ולדימיר בליאק:  החברה הישראלית היא חברה גזענית

ולדימיר בליאק:  היא לא רק גזענית כלפי עולים, אבל אתה צודק שהיא בעיקר גזענית כלפי עולים

ולדימיר בליאק:       אבל מה שאולי הפליא אותי ביתר שאת זה גילויי גזענות שספגתי כאן כנבחר ציבור

ולדימיר בליאק:  וזה כמובן הסיפור המפורסם מלפני שנתיים עם חברי הכנסת אבוטבול, שמצא לנכון לקרוא תוך כדי שאני מדבר, מהדוכן הוא קרא לעברי "וודקה, וודקה"

ולדימיר בליאק:  אני לא יודע איך חבר כנסת מגיע לרמה בזויה כזאת של התבטאויות

ולדימיר בליאק:  אתה יודע, מה גם שזה באמת מצחיק

ולדימיר בליאק:  לפני שהוא נבחר לכנסת הוא היה ראש עיריית בית שמש ואני במשך שנים הייתי רואה החשבון של החברה הכלכלית שלו

ולדימיר בליאק:  עבדנו ביחד

ולדימיר בליאק:  נפגשנו ברמה של פעם בשבוע

ולדימיר בליאק:  ואני באמת לא יודע מה גורם לבן אדם, אדם מכובד, פוליטיקאי, לקרוא לעבר הקולגה שלו במליאת הכנסת אמירה גזענית

ולדימיר בליאק:  וגם בהמשך השר לשעבר ליצמן, הטיל ספק גדול בידע שלי בשפה העברית

ולדימיר בליאק:  דווקא ליצמן, אתה יודע

ולדימיר בליאק:  ועוד כאלה וכאלה, אני כמובן לא מדבר על התגובות ברשתות החברתיות, שבאמת אני יכול להביא 150 ברמה היומית

ולדימיר בליאק:  שזה "פוטין" ו"לך לרוסיה" ו"תחזור לפה" ו"תחזור לשם"

ולדימיר בליאק:  אבל באמת, אני חושב שהציפיות שלנו הן מוגזמות, כי אם שר בממשלה מרשה לעצמו לומר שכל העולים מחבר העמים הם גויים או מהגרים מטעמי נוחות, אז מה אנחנו יכולים לצפות מאזרחים מן השורה

ולדימיר בליאק:      והמקרה האחרון, רק לפני כמה ימים, חבר הכנסת רוטמן פרסם פוסט ברשתות החברתיות שהוא טען שיותר ממיליון עולים הגיעו מרוסיה

ולדימיר בליאק:  עכשיו יכול להיות שזה סמנטיקה אבל זה לא

ולדימיר בליאק:  כי זה מהות הגזענות

ולדימיר בליאק:  כי לא הגיעו יותר ממיליון עולים מרוסיה

ולדימיר בליאק:  יותר ממיליון עולים הגיעו מברית המועצות לשעבר, ודווקא מרוסיה הגיעו פחות מחצי מהכמות הזאת

ולדימיר בליאק:  אבל אם אנחנו, אם יש לנו מבטא רוסי, ואנחנו עלינו מחבר העמים, אז כולנו מרוסיה וכולנו בוריס ואלכס וכולנו מ"ישראל ביתנו" כמובן

ולדימיר בליאק:  לא ש"ישראל ביתנו" היא מפלגה לא לגיטימית, להיפך

ולדימיר בליאק:  אבל זו מהות הגזענות

ולדימיר בליאק:  וזה מגיע, ואני אומר את זה בצער, מהקואליציה הנוכחית

ולדימיר בליאק:  וזה מה שאגב העולים החדשים שמגיעים בשנתיים האחרונות בהיקפים מבורכים, הם מגיעים לאווירה הזאת

ולדימיר בליאק:  וזה גורם לחלק מהם לעזוב, וזה גורם לחלק אולי יותר גדול לא להגיע

ולדימיר בליאק:  וזאת הבעיה אולי הכי גדולה, כי מדינת ישראל היא מדינה שקולטת עלייה

ולדימיר בליאק:  מדינה שנבנתה על האתוס של העלייה, ואנחנו הורסים את זה עכשיו

ולדימיר בליאק:       והסיפור זה בכלל לא אני

ולדימיר בליאק:  אני אתמודד

ולדימיר בליאק:  אבל אני וחבריי העולים מחבר העמים, אנחנו מייצגים כאן יותר מ-1

ולדימיר בליאק: 2 מיליון אזרחים, אזרחי מדינת ישראל

ולדימיר בליאק:  ואנחנו לא ניתן לאף אחד לפגוע בהם

ולדימיר בליאק:  אבל זה מעבר לזה

ולדימיר בליאק:  אנחנו הורסים היום את האתוס שמדינת ישראל נבנתה עליו

ולדימיר בליאק:  וזו הבעיה הגדולה, וזה מה שחייב להיפסק

ולדימיר בליאק:  תודה

עודד פורר: תודה רבה, חבר הכנסת בליאק

עודד פורר:  בהקשר של האתוס הזה, לכל מקימי המדינה היה מבטא

עודד פורר:  זה חבר'ה שעלו

עודד פורר:  באו לכאן והקימו ולחמו, ולצערי לא מעט מהלוחמים שקבורים בבתי העלמין הצבאיים הם עולים

עודד פורר:  רבים, אם אנחנו נלך למלחמת השחרור יש כאלה שירדו מהאונייה ונשלחו לשדה הקרב

עודד פורר:  ועדיין, אני חייב לומר, אני אומר את זה עכשיו רגע בהקשר של חברי הכנסת ואחר כך אני ארצה לשמוע התייחסות של המשטרה לגבי ניטור ברשת

עודד פורר:  האמירות "לך לרוסיה", "תחזור לרוסיה", נשמעות פה בבניין הזה

עודד פורר:  ברור שהם משורשרות למטה

עודד פורר:  אבל כשאני רואה, ואני מקבל, קיבלתי פה קצת טוקבקים לגבי חברת הכנסת יוליה מלינובסקי שמקבלת – "תעופי לרוסיה, נכדה של המפלגה הנאצית", "גויה אנטישמית, תחזרי לרוסיה עם ליברמן", "חברת הכנסת מלינובסקי כמה עולה זונה ברוסיה את יודעת?"

עודד פורר:  אני פשוט לא מסוגל אפילו להקריא עוד

שלומית אבינח: אני בהלם

עודד פורר: כן

עודד פורר:  אתם יכולים לראות את - - -     

ולדימיר בליאק: הנה בבקשה, "לכי תשתי וודקה"

עודד פורר: כן, הוודקה הוא מוטיב חוזר בגאונות של כל הטוקבקיסטים, שאני יכול להבין מאיפה, הם שואבים את זה כנראה מבחרי הכנסת שהם שומעים שהם צועקים לחברי כנסת כאן במליאה

עודד פורר:  "וודקה, וודקה"

עודד פורר:  אני רואה את הטוקבקים שקיבל חבר הכנסת בליאק – "תחזור לרוסיה, קח איתך את המרגל המולדובי, אפילו עברית בקושי אתה יודע"

עודד פורר:  מישהו שהוא כבר ממש, אתה אמרת, בקיא

עודד פורר:  אני באמת, רוצה להבין מבחינת המשטרה, ניטור ברשת של גזענות

עודד פורר:  אני חושב שזו הקרקע הכי פורה לגזענות ולהסתה

עודד פורר:  וזה אולי אחת הסיבות שאנחנו חווים היום הרבה מאוד, זה פשוט מנוע לאלימות

עודד פורר:  יש מישהו אצלכם שיידע לתת איזושהי התייחסות לגבי זה?     

רועי בורלא: בוקר טוב אדוני, רועי בורלא מחטיבת החקירות

רועי בורלא:  אני אומר בכנות, אני איש חקירות בחטיבת החקירות

רועי בורלא:  כל הנושא של ניטור ברשת, יש אנשי מקצוע בתוך המשטרה שעוסקים בנושא הזה

רועי בורלא:  ואני לא יודע מה אני לא יודע, ולכן אני לא אוכל לתת תשובה לנושא הזה

רועי בורלא:  מה גם שלא התבקשנו אז לא נערכנו בהתאם, אדוני

עודד פורר: אוקיי

עודד פורר:  מה שאני מבקש - - -     

רועי בורלא: לצערי

רועי בורלא:  לצערי

עודד פורר: בסדר

עודד פורר:  מה שאני מבקש זה שאנחנו נעשה דיון המשך לגבי הרשת, אבל ככל שתוכלו להעביר לנו נתונים, אני רוצה להבין גם מה המדיניות

עודד פורר:  האם מתבצע בכלל ניטור כזה? האם מתבצע ניטור על שיח גזעני ברשת, ולרדת לעומק

עודד פורר:  כי תראו, בדברים האלה זה עובד

עודד פורר:  כשלוקחים מישהו ורואים, לוקחים משתמש ומתחילים לראות מאיפה הוא מגיע, ומאיפה מגיעות האמירות האלה, והדבר הזה מפורסם, זה אוטומטית מוריד את כל האחרים שהיד שלהם קלה על המקלדת

עודד פורר:  אני רוצה להבין מה הצעדים שנעשים בתוך מערכת אכיפת החוק, ככל שיש כאלה

רועי בורלא: אני אבקש, אני אמליץ לאדוני אז, מאחר ופעמים רבות אנחנו לא מקבלים - - -     

עודד פורר: נעשה על זה דיון

רועי בורלא: אנחנו לא מקבלים מצא לדיון, ואם כן מקבלים – מקבלים אותו בזמן אפס

עודד פורר: אז הנה, קיבלתם עכשיו

שלומית אבינח: אנחנו נתאם

רועי בורלא: אז אני חושב - - -     

עודד פורר: אנחנו נתאם את הדיון

שלומית אבינח: הבעיה לא אצלנו, הבעיה ב - - -     

רועי בורלא: אני לא מחפש את הבעיה

שלומית אבינח: בין המשרד למשטרה

רועי בורלא: אני לא נכנס

שלומית אבינח: לא, נכון, זה לא העברתי

רועי בורלא: אני ממליץ שאם רוצים באמת שיגיעו מוכנים, אפשר אולי להקדים פנייה למשטרה, לבקש נתונים ולא להגיע עם זה לדיון

עודד פורר: בסדר גמור

רועי בורלא: וזה משהו שנדע להתכונן אליו

רועי בורלא:  תודה

עודד פורר: משרד המשפטים, מה לגבי נושא הסיוע המשפטי, טיוטת הצעת החוק

עודד פורר:  איפה?     

אווקה זנה: אני יכול, אדוני, לשתף שלפני כשלושה שבועות עבר באישור וועדת שרים לענייני חקיקה, זה פורסם ברשומות

אווקה זנה:  עכשיו צריך להתפלל שזה יעלה גם להצבעה במליאה

עודד פורר: לפני הסבירות או אחרי הסבירות?     

שלומית אבינח: מה? הסיוע המשפטי?     

אווקה זנה: כן

אווקה זנה:  תיקון חוק הסיוע המשפטי לסיוע משפטי בנושא של תביעות - - -     

עודד פורר: זה בסדרי עדיפויות

אווקה זנה: לפי חוק סיוע שירותים מוצעים

אווקה זנה:  אז אולי, כן

עודד פורר: לא, לגבי החקיקה

עודד פורר:  כל נושא הסמכויות ירד מהפרק?      

אליעזר זנדברג: לא, עכשיו מדברים על חוק הסיוע, אבל זה - - -     

עודד פורר: זה וזה, זה שניהם, כן

אליעזר זנדברג: אנחנו עובדים על הצעת החוק, ממשיכים לעבוד עליה, עוד לא השלמנו אותה

אליעזר זנדברג:  כבר יש לנו, ועורך הדין זנה יכול להעיד ולתמוך, אנחנו עובדים על זה ביחד

אליעזר זנדברג:  יש לנו כבר נוסח, מה שנקרא, עם התחלה אמצע וסוף

אליעזר זנדברג:  כמובן שהוא כתוב, ההגדרה של היחידה, האיגוד - - -     

עודד פורר: השרים עצמם כבר בתוך העניין?     

אליעזר זנדברג: אבל עדיין לא

אליעזר זנדברג:  יש לנו סמכויות תפקידים יש לנו כמה לבנים עוד בתוך המבנה הזה שמחייבים ליבון מקצועי שעוד לא השלמנו אותו, כי השאלה היא איך בדיוק להגדיר את הסמכויות, זו שאלה מורכבת

אליעזר זנדברג:  את זה עוד לא השלמנו

אליעזר זנדברג:  וקודם, שוב על דעת השר אמסלם, אני יכול לומר שהנושא בבחינה וכל עוד הוא לא, זאת אומרת, שר לא החליט בו, אנחנו לא יכולים להציג את הפרטים של מה בדיוק יהיה בהסדרים

עודד פורר: אוקיי

אליעזר זנדברג: אבל הכיוון הוא כמו שאמרנו

אליעזר זנדברג:  ואני אומר ברמה המקצועית, אני אומר בכנות שאנחנו עובדים במלוא המרץ כדי שהדבר הזה יתקדם

אליעזר זנדברג:  יש בו כמה מורכבויות, אבל הנוסח קיים

אליעזר זנדברג:  זו עבודה משותפת שאני מקווה שלא תיפסק גם לאחר שעורך דין זנה, לצערי, יסיים את תפקידו

עודד פורר: אוקיי, מישהו נוסף מהמשטרה רוצה להתייחס לחלק מהדברים פה? אין לכם

עודד פורר:  פרקליטות

חן בן שלום: אני יכול להתייחס לנתונים

עודד פורר: כן, לנתונים שהצגתם

עודד פורר:  הנתונים שביקשנו בדיון הקודם והעברתם לנו

חן בן שלום: כן, כן

חן בן שלום:  הנתונים האלה, אני חושב שאפשרו לנו גם קודם כל, בראש ובראשונה לעשות איזושהי רפלקציה עצמית ולבדוק, מה שנקרא, את עצמנו

חן בן שלום:  אני חושב שהנתונים מלמדים שבעצם החלק הארי, בעצם החלק המכריע של התיקים שמוגשים תוך ייחוס סעיף של מניע גזעני, במסגרת הסדרי טיעון הסעיף עצמו נשאר

חן בן שלום:  אני יכול לומר בפה מלא כמי שהתיקים האלה, התיקים הללו עוברים בעצם דרכנו גם בשלב הגשת כתב האישום וגם לאחר מכן כאשר פרקליט או פרקליטה, מחוז כזה או אחר מבקש לגרוע את סעיף המניע הגזעני מסיבות כאלה ואחרות

חן בן שלום:  אז זה כמובן, זאת אומרת, זה עובר דרכנו

חן בן שלום:       שוב, כשאני אומר רפלקציה עצמית, רצינו גם לראות, זו הייתה בשבילנו הזדמנות לבדוק האם יש איזשהן חריגות מהכלל הזה, ובעצם לא מצאנו איזושהי חריגה לאורך התקופה הזאת

חן בן שלום:  אני יכול לומר שהנתונים מלמדים שבאמת מרחב התמרון בכל מה שקשור במסגרת הסדרי טיעון לגריעת המניע הגזעני לאפשרות הזאת הוא מאוד-מאוד מצומצם

חן בן שלום:  גם כשמדובר בעניינים שהם, מה שנקרא, ראייתיים, או נימוקים ראייתיים, אנחנו רואים שהמספרים מאוד נמוכים, שוב, אולי מכיוון, סביר לחשוב שמכיוון שכבר בשלב הגשת כתב האישום התיק נבחן לא רק ברמת המחוז אלא גם ברמת המטה

חן בן שלום:       אבל יתרה מכן, אני חושב, וזה מה שחשוב לי להגיד – אנחנו רואים בסעיף המניע הגזעני כמשרת בעצם שתי תכליות מרכזיות

חן בן שלום:  תכלית אחת שהיא בעצם קבועה בחוק וזה הכפלת הענישה

חן בן שלום:  זאת אומרת, אדם שמורשע, אז בעצם זה אמור לקבל ביטוי בשלב העונש

חן בן שלום:  אבל יש עוד היבט שהוא מאוד חשוב ואולי קצת נסתר מן העניין, וזה ההיבט של ההוקעה

חן בן שלום:  זאת אומרת, ישנה חשיבות מבחינתנו כפרקליטות, כעניין של מדיניות, לא, אין מרחב תמרון

חן בן שלום:  זאת אומרת, יכול להיות מרחב תמרון, כפי שניתן לראות שוב פעם, מהנתונים, לגבי עבירת הבסיס, מה שנקרא

חן בן שלום:  איתה אפשר אולי קצת לשחק, שוב פעם, בהתאם לנתונים עצמם וכל תיק, מה שנקרא, לגופו ובהתאם לסיבותיו

חן בן שלום:  אבל ישנה משמעות מאוד-מאוד קריטית להיבט של ההוקעה לכך שאדם שביצע עבירה ממניע גזעני הוא גם יורשע בעבירה ממניע גזעני, וזה כמובן יקבל ביטוי בגיליון הרישום הפלילי, וכמובן אם השחקן חוזר, אם הוא רצידיוויסט אז אנחנו נפגוש אותו כמובן בתיקים הבאים

חן בן שלום:  אז אלה הנתונים

עודד פורר: מישהו רוצה התייחסות נוספת?     

הוד לוי: רק אני אגיד דבר אחד

הוד לוי:  נמצאים איתי פה גם נציגים של מחלקת משמעת – חן כינור, גדי וגיא, ורועי בורלא מאגף החקירות

הוד לוי:  אני יכול לבוא ולומר שאנחנו עשינו דיון מקדים טרם הגיענו לכאן

הוד לוי:  לא עולה איזו תופעה או איזו בעיה בתחנה כזו או אחרת או מרחב בכל הנושא בפגיעה בעולים חדשים

הוד לוי:  לציין שכתוצאה מהשידור של עובדה עם שבט המנשה, אז התחלנו במשטרה, כמו שהפעילות שאנחנו מבצעים ביחד עם קהילת יוצאי אתיופיה או כל קהילה שקצת אנחנו מייחסים לה, נותנים לה טיפה יותר חשיבות בשביל לסייע לה – גם היכרות של המשרתים בתוך הארגון וגם לגרום לך שהם יחושו בנוח

הוד לוי:  אז אנחנו יצרנו קשר עם צבי חאוטה, המנהיג של שבט המנשה

הוד לוי:  אנחנו מתחילים איתם תהליך

הוד לוי:  גם לנסות ולגייס אותם ולשלב אותם בתוך שורות המשטרה, וגם כמובן לייצר היכרות של המשרתים בתוך הארגון, בתוך המשטרה, את הקהילה הזאת

הוד לוי:  אז לא מעט פעולות אנחנו מבצעים כרגע

עודד פורר: תודה רבה

עודד פורר:  קובי אתה רוצה כמה מילים לפני סיכום?     

אווקה זנה: כן, כן

אווקה זנה:  אני אתייחס במשפט לגבי החקיקה

אווקה זנה:  מ-2018 למעשה אני מנסה לקדם בכל דרך את הנושא של החקיקה

אווקה זנה:  בלי סמכויות פורמליות והסדרה חוקית של המאבק בגזענות קשה מאוד לקדם את המאבק בגזענות

אווקה זנה:  הסטטוסים האלה והפוסטים האלה הגזעניים ברשתות, זה חלק מבעיה הרבה יותר רחבה

אווקה זנה:  אני יכול לומר שיש פה בפרקליטות המדינה, מהמחלקה לסייבר שגם היא עוסקת בזה, אבל יש גם בעיה של הסדרה חוקית בנושא של גזענות והגדרה של גזענות, ולצערי היום גם הנושא הזה כבר לא בקונצנזוס

אווקה זנה:  לא צריך מאבק בגזענות

אווקה זנה:  אני אומר אדוני שהנושא של קידום החקיקה על הסדרת מעמד ופעילות היחידה תלוי במידה רבה ברצון של השר שיקדם את זה

אווקה זנה:  בלי השר כנראה שלא נצליח

אווקה זנה:       דבר נוסף, היחידה למאבק בגזענות היא יחידה שבאמת מהווה היום, אני יודע לגבי הנתונים והשיחות והטלפונים, שכל החברה הישראלית, גזענות היא לא, אי אפשר להיאבק בגזענות מסוג אחד

אווקה זנה:  אני שומע היום הרבה, אדוני, גם סביב המחאות, וזה דבר מאוד-מאוד מסוכן אדוני

אווקה זנה:  שיש כאלה שקוראים להשוות את תנאי האלימות שהופעלה כלפי יוצאי אתיופיה היום במחאות האלה

אווקה זנה:  במקום לבוא ולהגיד ולהצטער ולהכות על חטא על מה שנעשה ליהודי אתיופיה במחאות האלה ובאלימות הקשה הזו ולהגיד שזכויות היסוד שלהם הופרו ואנחנו צריכים לתקן ולהצטער ולבקש סליחה, יש שמבקשים להפעיל אלימות כמו שהפעילו נגד יוצאי אתיופיה

אווקה זנה:  זה נרמול של אלימות משטרתית - - -     

ולדימיר בליאק: רוצים להשוות עכשיו את רמת - - -     

אווקה זנה: נכון, זה נרמול

אווקה זנה:  ואני רוצה לומר, והחברים שלי במשטרת ישראל עושים עבודה חשובה ותיקון חשוב

אווקה זנה:  והמשטרה הופכת להיות מקצועית וטובה הרבה בזכות גם המפכ"ל קובי שבתאי, וגם סגן המפכ"ל היוצא דוד ביטן, וגם החברים שלי בחטיבת הקהילות והוד, הממונים על גזענות

אווקה זנה:  אסור שדווקא מנהיגי המדינה יחזירו את האלימות המשטרתית לרחובות, וצריך לתת למשטרת ישראל להמשיך את העבודה

אווקה זנה:  כי אין לנו משטרה אחרת, אין לנו מדינה אחרת

אווקה זנה:  ואנחנו כולנו נחייה כאן בטוב וברווחה

עודד פורר: טוב

עודד פורר:  תודה רבה

עודד פורר:  אני רוצה לסכם את הדיון

עודד פורר:  ראשית להודות לך, עורך הדין אווקה, על הפעילות שלך במהלך שש השנים האחרונות

עודד פורר:  בנית יחידה שלא הייתה קיימת בעצם, ויצרת אותה והרמת אותה

עודד פורר:  הבקשה היחידה שלי, ואת זה אני גם אוציא בכתב שוב לממשלה, זה שהיחידה הזו לא תיסגר

עודד פורר:  לצערי, כמו שאמרתי, מפלגת "נעם" כבר סימנה אותך ואת היחידה ברשימות השחורות שלהם, ויש תחושה שהרשימות השחורות מתחילות, התחילה הפעילות ברשימות השחורות האלה

עודד פורר:  ומוציאים מהכוח אל הפועל את האג'נדה הזאת של אבי מעוז

עודד פורר:  ולכן, אני חושב שצריכה להיות פה אמירה ברורה מאוד של השר הממונה, שהיחידה לא תיסגר

עודד פורר:  לא רק שהיא לא תיסגר, אני גם מצפה ממנו שגם סמכויותיה יינתנו לה ויינתנו הסמכויות לתחום הזה

עודד פורר:  אז כמו שאמרתי, תודה לך על הפעילות שעשית, ואנחנו נוציא מכתב לשר הממונה, שוב, בעניין החקיקה, השני בעניין סגירת היחידה

עודד פורר:      אני רוצה להודות למשטרת ישראל גם על הנתונים, גם על ההיערכות לדיון וגם לפרקליטות על גיוס הנתונים

עודד פורר:  אני שמח שהצלחתם לייצר ולבחון

עודד פורר:  אני חושב שיש לזה חשיבות מאוד-מאוד גדולה שיודעים להגיד כמה באמת בתוך כתבי האישום יש את הסעיף הזה וכמה הוא מופיע

עודד פורר:  אנחנו, אני אוציא מכתב בדרישה ליושב ראש ועדת הכספים והעתק לחברי ועדת הכספים, לקיים דיון ייעודי בנושא ארגון חותם וסעיף 46

עודד פורר:  אני חושב שאולי, חבר הכנסת בליאק, להחתים, אני חושב ששליש מחברי הוועדה זה יעזור, כי יש לי תחושה שהפנייה שלי אליו לקיים את הדיון הזה היא לא תספיק

עודד פורר:  לא תספיק לבד

עודד פורר:       אנחנו נבקש לקיים דיון מיוחד בנושא ניטור תכנים גזעניים ברשת, גם על ידי משטרת ישראל וגם על ידי הרשתות החברתיות עצמן והנציגים שלהן כאן בישראל

עודד פורר:  זה אחריות של, אנחנו תמיד עושים את זה על תכנים אנטישמיים, אבל צריך לעשות את זה גם בנושא של גזענות, עם נציגי הרשתות החברתיות כאן בישראל

עודד פורר:      וכמו שאמרתי, המשרד צריך להמשיך לטפל בנושא הגזענות, גם, אני לא יודע אם מתכננים למנות לך מחליף או שלא מתכננים למנות לך מחליף

עודד פורר:  הכל נמצא תלוי ועומד

עודד פורר:  הממשלה הזאת מכהנת כבר למעלה משישה חודשים, שישה וחצי חודשים, ועדיין אין עמדה בעניין הזה

עודד פורר:  לצערי, אני חוזר ואומר את מה שאמרתי אז, כנראה שמתוך האין עמדה אני למד שיש עמדה, והעמדה היא פשוט להפסיק לעסוק בנושא הזה

עודד פורר:  אולי בין היתר מכיוון שאם יעסקו בנושא הגזענות יש לא מעט שרים שיצטרכו להיקרא לסדר

עודד פורר:  ראש הממשלה כמובן לא עושה את זה, אבל לפחות ברמה הציבורית

עודד פורר:       תודה רבה, הישיבה נעולה